На основу члана 32. и 50. став 4. Закона о локалној самоуправи (''Службени гласник Републике Србије'', број 129/2007, 83/2014 - други закон, 101/2016 - други закон , 47/2018 и 111/2021- др.закон), члана 40. 79 став 5., и 152. Статута Општине Владичин Хан („Службени гласник Града Врања“, број 7/2024 –пречишћен текст) и члана 52. став 1. и 4., и 179. Пословника Скупштине општине Владичин Хан („Службени гласник Града Врања“, број 7/2024 –пречишћен текст), Скупштина општине Владичин Хан, на седници одржаној дана 5. септембра 2025.године, констатује и доноси

**Р Е Ш Е Њ Е**

**О ПРЕСТАНКУ ФУНКЦИЈЕ ЗАМЕНИКА ПРЕДСЕДНИКА**

**ОПШТИНЕ ВЛАДИЧИН ХАН**

**I**

Престаје функција заменику председника Општине Владичин Хан, Владимиру Костићу, економисти, пре истека времена на које је биран на основу личног захтева – подношењем оставке.

**II**

Решење ступа на снагу даном доношења, а објавиће се у „Службеном гласнику града Врања“.

**О б р а з л о ж е њ е**

Правни основ за констатовање оставке заменика председника садржан је у одредбама члана 32. и 50. став 4. Закона о локалној самоуправи (''Службени гласник Републике Србије'', број 129/2007, 83/2014 - други закон, 101/2016 - други закон , 47/2018 и 111/2021- др.закон), члана 40. 79 став 5., и 152. Статута Општине Владичин Хан („Службени гласник Града Врања“, број 7/2024 –пречишћен текст) и члана 52. став 1. и 4., и 179. Пословника Скупштине општине Владичин Хан („Службени гласник Града Врања“, број 7/2024 –пречишћен текст).

Одредбама члана 32. став 1. тачка 12. Закона о локалној самоуправи прописано је да скупштина општине у складу са законом бира и разрешава председника Општине и на предлог председника Општине бира заменика председника Општине и чланове Општинског већа, што је предвиђено и одредбама члана 40. став 1. тачка 16. Статута општине Владичин Хан.

Владимир Костић је за заменика председника Општине Владичин Хан изабран на 1. Конститутивној седници Скупштине општине Владичин Хан одржаној дана ­­27. јануара 2024. године, решење број 06-2/6-3/2024-I („Службени гласник Града Врања“, број 4/2024).

Одредбама члана 79. став 5. Статута општине Владичин Хан, као и члана 52. став 4. Пословника Скупштине општине Владичин Хан, прописано је да се о поднетој оставци заменика председника не одлучује, већ да се без претреса решењем констатује престанак функције због поднете оставке, тако што то чини председник Скупштине у име Скупштине.

Како је заменик председника Општине Владимир Костић, поднео оставку, то је у складу са напред наведеним одредбама Закона о локалној самоуправи и подзаконских аката, констатован престанак функције заменика председника општине именованом, што је наведено у диспозитиву овог решења.

**Упутство о правном средству**: Против овог Решења може се покренути спор пред Управним судом у Београду, у року од 30 дана од дана достављања овог решења.

**СКУПШТИНА ОПШТИНЕ ВЛАДИЧИН ХАН**

**Број: 06-135/1-1/25-I**

**Датум: 05.09.2025. године**

**ПРЕДСЕДНИЦА,**

**Данијела Поповић**